JohanHeinsen/ENO huggingface dataset:
Viborger Samler, 1839-09-10
Jmellem Maroto og Espartero vare Underhandlinger indledede under engelske og franske Agenters Mægling. De carlistiske Officierer skulde beholde deres Rang, Provindserne deres Friheder, og Don Carlos erholde en Pension, samt sendes til Rom. Maroto havde forlangt den unge Dronning Jsabelles Formæling med en Søn af D. Carlos; men denne Betingelse afvistes, som man kunde forudsee, saavel af de engelske og franske Mæglere, som af den constitutionelle Feltherre. Meget levende Underhandlinger førtes i denne Anledning i Madrid, London og Paris. Man var fuldkommen enig om Principet for Fredslutningen. Commodore Lord John Hay og Auctoriteterne i Bayonne havde deres Jnstructioner. Man ventede hver Dag at see Prætendenten, fortvivlende om sin Sag, ankomme som Flygt ling til det franske Territorium. Planen er mislykket, i det mindste for Øieblikket. Det apostoliske (ultra carlistiske) Parti satte Himmel og Jord i Bevægelse, og udviklede dets hele Kraft for at forebygge Fredens Afslutning, og stemple Fredsmæglerne som Forrædere. 2 Batailloner fra Navarra, i det Hele omtrent 1000 Mand, til hvilke ikke engang deres Officierer sluttede sig, erklærede sig først i Vera for D. Carlos. Man tøvede med at undertrykke denne Opstand ved Vaabenmagt, og parlementerede uden Nytte frem og tilbage. Jmidlertid fortsatte D. Carlos's Agenter dens Jntriguer. Maroto saae sig nødsaget til at lade Prætendenten gaae, hvorhen han vilde, for ikke at udsættes for den Bebreidelse, at han holdt sin Herre fangen. De Generaler, der vare Maroto hengivne, fandt deres Soldater utilbøielige til at skyde paa Jnsurgenterne i Vera, uden just derfor at ville gjøre fælles Sag med disse, og Jnsurgenterne gjorde, paa deres Side, heller ikke nogen Bevægelse, og deres Antal forøgedes ikke. Under disse Omstændigheder forlangte Don Carloss Agenter en Conference mellem alle Generaler, i det Haab, at en Discussion vilde lede til aabenbart Brud. J dette Møde udviklede Maroto sin Plan til Forlig. Men da Don Carlos, ifølge denne Plan, ikke alene ikke skulde være Konge, men endog landforvises, undlode hans Tilhængere, ikke at protestere, og klage over Forræderi. Nu erklærede Maroto, at han, naar man misbilligede de Underhandlinger, der allerede vare knyttede, vilde afbryde disse, og Generalerne stiltes ad, uden at have fattet en Beslutning.
Viborger Samler, 1839-09-10
Som en Følge af den stormende Conference gik Maroto med 4 Batailloner til Zumaraga, paa den store Landevei til Vittoria, 2 Mile fra Bergara. Det maa bemærkes, at den sidste Stad er besat af Esparteros Tropper. Don Carlos er, saa paastaaer man, ankommen til Estella, hvor hans Tilhængere byde over Tropperne og Befolkningen. Man troer, at kun de navarresiske Batailloner ville beskytte ham, og afvise ethvert Fredsforslag. Bataillonerne fra Guipuscoa og Biscaia have endnu ikke erklæret sig. Den formelige Adskillelse imellem D. Carlos og Maroto er endnu ny, man kan ikke vide, hvortil den vil føre; det er en Crisis, der først begynder. - Men Maroto synes ikke meere at udøve Overbefalingen, men Villareal og Moreno (ikke Mereno) commandere i Don Carlos's Navn. Borgerkrigen i Spanien truer ved en indvortes Krig mellem Jnsurgenterne selv at gaae til Ende.
Viborger Samler, 1839-09-10
J de sidste tre Maaneder har den constitutionelle Hær gjort store Fremskridt. Carlisterne fegte ikke meere; de forsvare sig neppe; Modløshed har grebet Gemytterne; Alt synes at erkjende Seierherrens Overmagt; Alt bebuder Kampens Ophør. Saaledes have de næsten uden Sværdslag opgivet de befæstede Linier ved Amurio, elNodio, Staden Durango og den større Deel af Biscaia. General Espartero benytter disse Fordeele med Jndsigt; han opererer methodisk, langsomt, men hans Methode, er sikker og ufeilbar. Det vilde være en slet Taktik, om han, for hurtigere at komme til Maalet, vilde trænge ind i Hjertet af det insurgerede Land. Et saadant Angreb vilde kun tjene til at samle Partierne, og forene de tvende Factioner imod den fælles Fiende.
Viborger Samler, 1839-09-10
Keiseren af Ruslands Datter, Storfyrstinde Maria, der nylig formæledes med Hertugen af Leuchtenberg, skal pludseligen være bleven angreben af en Upasselighed, der imidlertid skal være ledsaget af særdeles glædelige Symptomer. J Aaret 1838 er i det russiske Rige fødte 2,333992, døde 1,563733. Jblandt de Døde vare 858 fra 100 til 105 Aar; 125 fra 110 til 115 Aar, 130 fra 116 til 120 Aar; 3 fra 126 til 130 Aar; 5 fra 131 til 140 Aar; 1 i en Alder af 145 Aar; 3 fra 150 til 155 Aar; 1 i en Alder af 160 Aar og 1 i en Alder af 165 Aar. Kaukasien og Transkankasien ere ikke indbefattede heri.
Viborger Samler, 1839-09-10
Jfølge Efterretninger fra Finantsministeriet havde Rusland 60 Mill. Mennesker i 1838.
Viborger Samler, 1839-09-10
Med Hensyn til Befordringen af de vestindiske og americanske Poster har det engelske Admiralitet afsluttet en Contract, som ogsaa maa have megen Jnteresse for Danmark. Der bliver nemlig fra Aaret 1841 sat 14 Dampskibe, hver af 400 Hestes Kraft, i Fart, hvilke skulle besørge Posterne 2 Gange om Maaneden til alle vestindiske Øer, baade britiske og fremmede, samt til Demerara, Berbice, Carraccas, Honduras, Havanne, Vera Cruz og den vestlige Deel af de forenede americanske Stater. (B. T.)
Viborger Samler, 1839-09-10
Jndenlandske Efterretninger.
Viborger Samler, 1839-09-10
Kjøbenhavn, 7de Septbr. Hr. Bochsas og Mdm. Bishops Concert i Onsdags Aftes var særdeles talrig besøgt, næsten alle Pladser vare optagne. Publicum blev ikke skuffet i dets Forventninger; begge Concertgiverne høstede rigeligt Bifald. Saavidt man veed, agter Hr. B. og Mdm. B. at give endnu en Concert paa det kgl. Theater og de kunne da sikkerlig vente, at Huset vil blive fuldt. Først i næste Uge have de i Sinde at give Concert i Helsingør.
Viborger Samler, 1839-09-10
Vor unge geniale Landsmand, Pianisten N. Willmers, er reist til Bergen, hvor han er bleven engageret paa et Aar. Under sit Ophold der agter han tillige at udføre det ham overdragne hæderlige Hverv at componere en Opera for vort Theater. (Kbhp.)Der tales saameget i denne Tid om Hr. Pallesens Ansættelse ved det kongl. Theater. Pallesen (der er dansk af Fødsel) blev meget yndet ved det tydske Skuespiller-Selskabs Forestillinger paa Vesterbroes Theater - og Publicum formodede, at Theaterdirectionen vilde see at forskaffe sig dette Talent, da Pallesen jo foruden meget andet ogsaa havde det forud for tidligere engagerede tydske Skuespillere, at han var en indfødt Dansk. Theaterdirectionen skal ogsaa have gjort de fornødne Skridt i denne Anledning og være enig med Hr. Pallesen om Vilkaarene undtagen i det ene Punct, at Directionen betinger sig et Prøve=Aar, hvilket P. nødigt vil indlade sig paa. Men er P. virkelig den store Skuespiller, han ansees for, da kan han jo roligt indgaae denne Betingelse og vildet vel og saa, saa at vi dog nok ville faae ham at see i denne Saison. (¬
Viborger Samler, 1839-09-10
Hr. Faaborg, der nu er bleven ansat som kongelig Skuespiller, indstuderer Masaniellos Parti i "Den Stumme i Portici, hvilket Stykke rimeligviis vil blive opført i næste Maaned. Han vil i denne Rolle ret have Leilighed til at lade sin smukke, kraftfulde Stemme høre. (? Ogsaa Viinhandler Petersens Fortoug i store Kongensgade er bleven brolagt med Asphalt. Arbeidet er her udført af Hr. Hirsch, medens det udenfor Grosserer Owens Gaard er skeet ved en Franskmand. Tilsyneladende er det, som Hirsch har lagt, fuldkomment saa godt som det andet, men om det staaer sig lige saa godt, vil Tiden vise, medens 126 Al. udenfor Owens Gaard have kostet 8 a 900 Rbd., har 72 Al., lagte af Hirsch, kun kostet henimod 100 Rbd. Hirsch er saaledes i det mindste langt billigere. Det vil vist ellers neppe kunne staae sig om Vinteren, hvis en Jisskorpe lægger sig ovenpaa, saa at man er nødt til at hugge den op, da derved Asphalten, der ligger paa som en jevn Flade af 1/2 Tommes Tykkelse let vil revne. ( Af "Bibliothek for Læger, sees det at være en Læge ved Navn Siercke, der forleden ved Lands-Over- samt Hof= og Stadsrets Dom blev tilkjendt at erlægge 50 Rbd. til Kbhavns Fattigvæsens Hovedkasse, paa Grund af hans Behandling af en Patient, Tømmersvend F., hvis Død antoges fremskyndet ved en ham bibragt stærk Dosis Svovlsyre.
Viborger Samler, 1839-09-10
Forrige Tirsdag stod den franske Herkules Jean Dupuis Model for nogle af det kgl. Academies Elever. Man beundrede hans mageløse, udmærket formede Overkrop, men hans Underkrop stod ikke i Forhold til det Øvrige, hans Been vare forholdsviis tynde og det ene noget krummet, saa at han ikke afgiver billedet paa et Jdeal af mandlig Styrke. Jmidlertid vidner hans Overkrops Bygning om uhyre Kræfter. Man mener, at han ingen flere Forestillinger vil give her. (Ab. A.)
Viborger Samler, 1839-09-10
Som et Sidestykke til Hr. Generalkrigscommissair Neergaards tidligere anstillede plycologiske Betragtninger over Forbrydere har han nu udgivet et lidet læseværdigt Skrift, betitlet Et Par Ord om en døvstum Arrestantindes Aandsudvikling, som Bidrag til at bestemme saadanne Ulykkeliges Strafskyldighed." Den Døvstumme, som der omhandles, Lovise Voigt, er 24 Aar gammel og har stedse været døvstum. Efter tidligere at have været under Lægetilsyn har hun fra 1829-1834 været Elev i det herværende Døvstumme-Jnstitut, hvor hun blev confirmeret og hvorfra hun dimitteredes med god Attest, J August 1837 blev hun arresteret og vedgik at have stiaalet tvende Uhre, men løslodes paa Grund af de Meddelelser, der erholdtes om hendes ringe Forstandsudvikling og om Forvirring i hendes Forestillinger og Begreber. Grunden til hendes nuværende Arrestation er et i April d. A. begaaet Tyverie, atter af et Guld=Dameuhr, hvilket Tyverie hun har vedgaaet, ligesom at hun i det forløbne Efteraar har stiaalet et andet Guld-Dameuhr. (B. T.)
Viborger Samler, 1839-09-10
En af dem, som i sin Tid foretog eller rettere sagt prøvede den ulykkelige Udvandring til America (der, som bekjendt, ikke bragte de Emigrerende længere end til en sydlig fransk Havn), en Gartner Gross fra Ebeltoft=Egnen, er, paa et hollandsk Skib, med Kone og 8 Børn (af hvilke de 6 ere under 12 Aar, hjemkommen til Kjøbenhavn, hvor han i Adresseavisen bønfalder og medlidende Menneskers Hjælp i sin og Families ulykkelige Forfatning. Dhrr. Eqvipagemester, Capitain og Ridder Tuxen og Kjøbmand L. A. Jahnsen erklære sig villige til at modtage hvad man i dette Øiemed maatte bestemme. (Ab. A.)J Overeensstemmelse med Allerhøieste Resolution af 17de August skal Poststationen og Postexpeditionen i Boberg i Hertugdømmet Holsteen ophøre fra den 14de De.
Viborger Samler, 1839-09-10
Med Hamborger=Pakkeposten, som den 24de f. M. afgik fra Kbhavn, indtraf det Uheld, at et Stykke Vei udenfor Slagelse tabtes en Foustage med 4500 Rbd. Sølv, idet Bunden paa den Vogn, hvori Foustagen befandt sig, gik i Stykker. Postførerens Conduite foraarsagede imidlertid, at Pengene strax til Lykke bleve fundne igien. (Ab. A.) Slagelse, den 2den Setbr. Da Dagvognen sidst afvigte Fredag kom igjennem Slagelse, løb det ene af Hjulene af, saa at den upaatvivlelig maatte være væltet, hvis dette ikke var blevet forhindret ved hurtig tililende Hjelp. (Vestsiæll. Av.)
Viborger Samler, 1839-09-10
Den 27de August blev, som tidligere meldt, Grundstenen til det nye Raad- og Arresthuus i Faaborg, lagt af Hs. Kgl. H. Prindsgouvernøren. Handlingen aabnedes med en høitidelig Procession, idet Communalbestyrelsen, dernæst Deres Kongelige Høiheder Prindserne Christian Frederik og Frederik Carl Christian og efter Høistsamme de Lehns- og Friherskabsbesiddere, hvis Districter havde bidraget til Bygningens Opførelse, Amtmanden over Svendborg Amt, Kammerherre Sporon, Stiftamtmand Castenschiold, Biskop Faber, Districtsprovsten og fl. A. samtlige begave sig hen til Stedet. Byfogden og Borgerrepræsentanter nes Formand bare en rød Fløielspude, hvorpaa Man saae en af Hs. Kgl. H. Prindsgouvernøren skjænket Sølv plade (med Jndskrift, der oplyser Aaret og Dagen for denne Høitidelighed o. s. v.) samt 3 danske Specier af 1839. Efterat Byfogden i faa Ord havde udviklet den Betydning, som saavel i Middelalderen, som i vor Tid tillægges den Plade, der ved slige Leiligheder nedlægges under Grundstenen, steeg Hs. Kgl. H. Prinds Christian Frederik ned til Grundstenen og lagde Pladen, i en dertil gjort Fordybning, hvilken begge Prindserne behagede selv at tilmure. Derefter nedlagdes de 3de Specier af Amtmanden, Kammerherre Sporon, Byfogden, Landsoverretsassessor Wiborg, og Formanden for Borgerrepræsentanterne, Consul Ploug, i en særskildt Fordybning, der tilmuredes af Amtmanden. Efterat Byfogden havde tolket Prindsgouvernøren Communens Taknemmelighed, udtrykkede Høistsamme det Ønske: "at Bygningen maatte reises under Guds Beskjærmelse og svare til Hs. Maj. Kongens landsfaderlige Hensigt, samt at Kongens Liv maatte længe vedvare, hvilket Forsamlingen gjentog med uskrømtede Følelser, ligesom ogsaa det af Byfogden udbragte Længe Leve for Hs. Kgl. H. Prindsgouvernøren gjentoges med høie Jubelraab. (Hemp. Av.)
Viborger Samler, 1839-09-10
Som man seer af en Anmeldelse i Hamborger-Bladet der Freischutz har det ikke alene været ved de sidste Væddeløb ved Wandsbeck, at der er bleven taalt Hazardspil, men hver Onsdag og Løverdag Aften drives dette Uvæsen endnu i Dansk-Eimsbüttel, hvor tre derværende Banquiers med megen Frækhed indbyde til deres store Rouletspil. Mangen Pointeur skal allerede der have tabt betydeligt siden det wandsbecker Væddeløb, og Mange ville endnu, hvis det saaledes skal vedblive, tabe Alt hvad de eie og have. Jndsenderen mener, at det vel ogsaa maa være enhver ærekjær Danske magtpaaliggende at see et saa fordærveligt Etablissement hævet, da det ellers let i Fremmedes Øine kunde faae Skin af, at slige, i hele Riget, ifølge Lovene, strengt forbudne Spillehuse kun tolereredes i denne Egn, i Nærheden af den store rige Nabostad, af Grunde, der vidne om den laveste Jnteresse.
Viborger Samler, 1839-09-10
Ved Classelotteriets 4de Classes Trækning den 2den de. vandtes den største Gevinst, 8000 Rbd. (Brutto), i den Getherske Collection af en Kjøbmand fra Løgstør, som havde arvet Gevinstsedlen efter en Søn, der forulykkede for et Aars Tid siden paa en Seiltour i Jssefjorden. (Ab. A.)
Viborger Samler, 1839-09-10
Under 7de September er der forundt Kjøbmand F. C. Schou i Ringkjøbing Bevilling som Strandingscommissionair i Ringkjøbing Amt.
Viborger Samler, 1839-09-10
Domme, afsagte i den Kgl. Landsoverret, Viborg. – Den 26de August. Nr. 181. - Bastrup Actor contra Krigsraad Deigaard Defenfor for Christen Nielsen og Hustrue Ane Kirstine Pedersdatter, der tiltales for Tyverie eller Hælerie samt ulovligt Kroehold: "Dømte til at hensættes i Fængsel paa Vand og Brød hver i 5 Dage. – Ved Hammerum Herreds Extraret den 8de Juni 1839 vare de Tiltalte dømte til hver især at hensættes i Fængsel paa Vand og Brød i 2 Gange 5 Dage samt at erlægge en Mulct af 10 Rbd. Sølv til Hammerum Herreds Politikasse. Nr. 164. – Qvistgaard Actor contra Nyboe Defensor for Christen Christensen Norup af Viborg Arrest, der tiltales for Tyverie: "Dømt til at hensættes til Arbeide i Rasphuset i 4 Aar. – Ved Middelsom og Sønderlyng Herreders Extraret den 20de Juni 1839 var Arrestanten dømt til at stryges til Kagen og at hensættes til Fæstningsarbeide sin Livstid. Nr. 194. - Krigsraad Deigaard Actor contra Holm Defenfor for Arrestantinden Ane Andersdatter eller Balzdatter, der tiltales for Tyverie: "Dømt til at hensættes til Tugthuusarbeide i Viborg Tugt- og Forbedringshuus paa Livstid. – Ved Thisted Extraret den 8de Juli 1839 var Arrestantinden dømt til at hensættes til Arbeide i Viborg Tugthuus hendes Livstid.
Viborger Samler, 1839-09-10
Den 2den Septbr.
Viborger Samler, 1839-09-10
J Sagen Nr. 87.
Viborger Samler, 1839-09-10
Ldsoprykt. Møller mødte for Kjøbmand Steenfeldt i Randers contra: Ldsoprykt. Jespersen mødte for Kjøbmand Niels Nielsen Bay ibd.
Viborger Samler, 1839-09-10
(Under nærværende Sag har Citanten, Kbmd. Steenfeldt, indanket for Overretten en inden Randers Byetingsret den 21de Decbr. f. A. afsagt Dom i en Sag, som han i første Jnstants havde anlagt imod Jndstævnte, Komd. N. N. Bay, til Betaling af 139 Rbd. 4 Mk. 4 s. for et Qvantum Brændeviin, Citanten angiver ved en Mægler at have solgt Jndstævnte.) Dom: "Denne Sag hjemvises til Paakiendelse i Realiteten ved Underretten. Processens Omkostninger for Overretten ophæves.
Viborger Samler, 1839-09-10
Ved Randers Byetingsret den 21de Decbr. 1838 er af den constituerede Borgermester og Byfoged, Justitsraad Herredsfoged Reiersen, dømt saaledes: "Nærværende Sag afvises."¬
Viborger Samler, 1839-09-10
(Jndsendt.) Dansk Folkeblad No. 25 af 23de Aug. d. A. har et Stykke om Jydske Uldvarer, hvilket er optaget i flere Blade, og hvori er anført: "Siden Nytaar er der for Exempel bragt over 100 Læs Uldvarer til Hamborg fra de sydlige Herreder, hvert "Læs til 6 a 800 Rbd. Værdie og at Hamborgerne i de senere Aar have afsat en betydelig Mængde deraf til Amerikanerne, hvilket man tillader sig at berigtige saaledes: Naar det hedder fra de sydligere Herreder o. s. v. maa derved nødvendigt forstaaes: at faa Mange nemlig 100 LæsUldvarer er der i Landet opkjøbt og udført til Hamborg af de fra det Slesvigske hidreisende Hosekræmmere. Antallet af Læssene kommer Sandheden temmelig nær, men den anførte Værdie pr. Læs af 6 a 800 Rbd. maa berigtiges derhen, at samme i Aar har været 6 a 800 Rigsdaler Species, eller 12 a 1600 Rbd.
Viborger Samler, 1839-09-10
At Uldarbeidet i den senere Tid har afgivet en ret god Fordeel for Binderne, er vist, hvorover denne Green af Huusfliden alt mere og meere udbreder sig; men lige saa vist er det ogsaa, at Varerne nu gjøres alt for daarlige, til at en saadan Afsætning og Fortjeneste kan længe vedblive. Varerne have i de sidste Par Aar fundet nogle for ukjendte Afgangssteder ved 3 eller 4 Handelshuse i Hamborg; men kundet ene deraf har bekjendtgjort sin vidtudbredte Handel dermed til Amerika og søgt om at faae saa mange simple Sokker dertil som muligt, der dog ikke maatte overstige 1 Species eller 2 Rbd. Dousinet, og da Varerne som Følge af den lave Priis maatte blive yderst tynde og daarlige, saa er det at befrygte, at denne Handel hverken vil eller kan bestaae længe, da de jydske Uldvarer derved absolut maa tabe i Re nome til stor Tab og Skade for Binderne. Det er imidlertid en Trost for Bindeegnen, at dette Handelshuus siden Nytaar kun har kjøbt 4 1/2 Læs af de nævnte 100 Læs Uldvare og at de andre 3 Handelshuse, som søge bedre Varer, til høiere Priser, have kjøbt Resten, dog maaskee kunne vedblive at bruge betydelige Qvantiteter til de af dem søgte Markedspladse ligesom iaar.
Viborger Samler, 1839-09-10
(Børs-Coursen, af 6te Septbr., er uforandret.)
Viborger Samler, 1839-09-10
AVERTISSEMENTS. At jeg atter er ankommet hertil Byen, og nu i en Tid af 8te Dage fortsætter den i Sommer formedelst anden Bestemmelse afbrudte Silhuettering, har jeg den Ære, at bekjendtgjøre for de af Byens ærede Jndvaanere, der mulig behagelig ville afbenytte mit Talent. – Mit Logis er hos Hr. Gjestgiver Møgelvang. Viborg, den 9de Septbr. 1839. N. H. Kruse, Landskabsmaler og Silhuetteur.
Viborger Samler, 1839-09-10
Fra Amsterdam er nylig hjemkommen: Stolzer= og Edammer=Oste, samt flamske Sild, og faaes J. Jensen.
Viborger Samler, 1839-09-10
10 a 12 Tønder god Provstierug, tjenlig til Sæd, er at faae tilkjøbs hos L. Hammer.
Viborger Samler, 1839-09-10
Min bekjendte Kartoffelrivemaskine er nu istandsat, og udleies igjen som forhen. C. Schive.
Viborger Samler, 1839-09-10
Placat. J Continuation af de den 23de Juli, 6te og 20de August d. A. afholdte Auctioner over den Bogtrykker Donss Dødsboe tilhørende Gaard No. 76 heri Byen, bliver fornævnte Eiendom, efter Vedkommendes Begjering, opbudet til Bortsalg ved 4de Auction, som afholdes paa Viborg, Raadhuus Tirsdagen den 17de d. M., Formiddag Kl. 10. Conditionerne erfares ved Auctionen og ere forinden til Eftersyn her paa Comptoiret. Viborg, den 2den September 1839. E. Selmer, const.
Viborger Samler, 1839-09-12
Kongelig allerne privilegeret. 67 Aarg. No. 127. Viborg elske Tidende. Forsendes med Brevposten i Danmark og Hertugdommerne. Torsdagen den 12te September 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-09-12
Udenlandske Efterretninger. De hanoverske Anliggender. Et særeget Tegn paa, at Forbundsforsamlingen fremdeles vil beskjæftige sig med vore Anliggender, er den Efterretning, at Forbunds-Cancelliets Registrators Erklæring: "at Andragender om det hanoverske Forfatnings-Anliggende ikke for Fremtiden vilde blive modtagne," kun beroede paa en Misforstaaelse, og at Andragender og denne Gjenstand endnu, som hidtil, kunde indleveres. Efter Rygtet er nu ogsaa Residentsens anden, den 14de forrige Maaned tilbageleverede Besværing allerede atter indleveret og antagen. Formodentlig ville endnu flere Corporationer finde sig foranledigede til at gjøre Brug af denne Tilladelse. Følgende er en nøiagtig Fortegnelse paa de Corporationer, Magistrater, Valgmænd a., der have henvendt sig til Forbundsdagen med Andragender: 1) Magistraten og Oldermænd fra Osnabrück; 2) Hildesheim; 3) Valgmænd fra Bondestanden i Osnabrück, 4) Borgerforstandere og Valgmænd, fra Celle; 5) Stade; 6) Landet Kehdingen; 7) Valg districtet fra Neuhaus-Osten; 8) Grundbesidderne fra Bremer-Geest og Hertugdømmet Verden; 9) Harburg, 10) Buxtehude; 11) Lüneburg; 12) Valgmænd i det tredie District af den Lüneburgske Bondestand; 13) Leer; 14) Altlandet; 15) Osterstade Valgdistrictet; 16) Grevskabet Hohnstein, 17) Residentsstaden; 18) Enden; 19) Fürstenau, 220) Borgerforstanderne og Valgmændene i Münden; 21) Quackenbrück; 2) Hamel; 23 Lüchow, 24) Provindsial-Stænderne for Landet Hadeln; 25) Valgmændene blandt de Calenbergske Grundbesiddere, 26) Landet Wursteen; 27) Valgmændene i Staden Osnabrück, 28) Magistraten i Celle; 29) et den 29de Juni 1838 indleveret Andragende fra 28 Deputerede i det andet Kammer, og 30) en Besværing af 22de Martii og 1ste Mai d. A. fra 29 Deputerede i det andet Kammer. Forsvaret for Residentsens Magistrat blev allerede indleveret den 29de f. M., men da flere Medlemmer af Justitscancelliet endnu ere paa Reiser, og først ville vende tilbage og faa Dage, saa venter man ikke for midt i Septbr. Justitscancelliets Kiendelse. Jøvrigt ere i dette Øieblik indledede Criminal-Undersøgelser og høiforræderske Yttringer og Krænkelse af den Hans Majestæt Kongen skyldige Ærefrygt. Nogle af Residentsens Borgere, og Jndvaanere skulle paa et offentlig Forlystelsested have tilladt sig uforsigtige, dog ingenlunde høiforræderske Udtryk. Da Angiveren ikke har det bedste Rygte, og de Angivne ere troværdige Mænd, som ogsaa have fragaaet de dem til Last lagte Majestætsfornærmelser, saa har, som det hedder, Stadsretten draget Omsorg for at kunne forsikkre sig Angiverens Person, i det Tilfælde, at Angivelsen maatte vise sig at være ugrundet.